ഡിസീസ് എക്സ്

ഡിസീസ് എക്സ് (അജ്ഞാത രോഗം) എന്ന പദം,  ഭാവിയിൽ എന്നെങ്കിലും   സംഭവിച്ചേക്കാവുന്ന മാരകമായ പകർച്ച വ്യാധിയുടെ താത്കാലിക പേരാണ്,.   ഈ പകർച്ചവ്യാധി എന്തായിരിക്കുമെന്നോ, അതിൻറെ രോഗലക്ഷണങ്ങൾ എങ്ങനെ പ്രകടമാവുമെന്നോ, അതിനു കാരണക്കാരായ രോഗാണുക്കൾ ഏതാവുമെന്നോ ഉള്ള വിവരങ്ങൾ  ഇപ്പോൾ ശാസ്ത്രലോകത്തിന്  അജ്ഞാതമാണ്,.  എങ്കിലും  അത്തരമൊരു സാധ്യതയാണ്   ലോകാരോഗ്യ സംഘടന  (ഡബ്ല്യുഎച്ച്ഒ)  ഡിസീസ്  എക്സ്  എന്ന പേരിൽ അംഗീകരിക്കുന്നത്,  മാരകരോഗങ്ങളുടെ മൂല പട്ടികയിൽ ( ബ്ലൂപ്രിന്റ് പ്രിയോറിട്ടി ഡിസീസസ് ലിസ്റ്റ്)  ഈ പദം ഇടം പിടിച്ചു,,.  തികച്ചും അജ്ഞാതമായ ഈ രോഗത്തെ നേരിടാൻ സന്നദ്ധരായിരിക്കേണ്ടതുണ്ടെന്നും അതിനാവശ്യമായ   ഗവേഷണ-വികസന സംവിധാനങ്ങൾ തയ്യാറായിരിക്കണമെന്നുമാണ്   ലോകാരോഗ്യസംഘടന  ഈ നടപടി  കൊണ്ടുദ്ദേശിക്കുന്നത്.,,   

ലോകാരോഗ്യസംഘടന 2018 ഫെബ്രുവരിയിൽ പുറത്തിറക്കിയ മാരകരോഗങ്ങളുടെ മൂല പട്ടികയിൽ  ഡിസീസ് എക്സ്  എന്ന പേര് പരിഭ്രാന്തിയുളവാക്കി., ഏതാണ്   "രോഗം എക്സ്" എന്നത്  ഊഹാപോഹങ്ങൾക്ക്  കാരണമായി,,,    ഒരു പ്രത്യേക രോഗത്തെ പരാമർശിക്കാതെ ഒരു ആശയമായിട്ടാണ്  ലോകാരോഗ്യ സംഘടന ഈ പേര്  നിർദ്ദേശിച്ചിട്ടുള്ളത്.  ചില മുഖ്യധാരാ മാധ്യമങ്ങൾ  ഇത് ഒരു ജൈവായുധമായിരിക്കുമെന്ന വിവക്ഷയും   ഉൾപ്പെടുത്തിയിട്ടുണ്ട്,.   ഇത് ഒരു സൂനോട്ടിക് അണുബാധ ( മൃഗങ്ങളിൽ നിന്ന് മനുഷ്യരിലേക്കു പകരുന്ന പകർച്ച വ്യാധി)  ആയിരിക്കാമെന്നാണ് ഭൂരിപക്ഷാഭിപ്രായം . 2020 ജനുവരിയിൽ, ഏതാനും  ബ്രിട്ടീഷ് വാർത്താ മാധ്യമങ്ങൾ 2019–20-ലെ  വുഹാൻ കൊറോണ വൈറൽ രോഗത്തെ  "ഡിസീസ്  എക്സ്" എന്ന് വിശേഷിപ്പിച്ചിട്ടുണ്ട് ,,.

 പശ്ചാത്തലം 
മാരകമായ പകർച്ചവ്യാധികൾ  ലോകവ്യാപകമായി പകരാതിരിക്കാനും  അത്തരം രോഗങ്ങളെ ഭൂമുഖത്തു നിന്നു മായ്ച്ചു കളയാനും ഉള്ള നടപടികൾ കൈക്കൊള്ളുക എന്നത് ലോകാരോഗ്യസംഘടനയുടെ പ്രവർത്തനമേഖലയിൽ ഉൾപെടുന്നു.   ഈയടുത്തകാലത്ത്   സാർസ് ( 2003, SARS ),  എച്5 എൻ1(2003, H5N1) , പാൻഡെമിക് എച്1എൻ1(2009, Pandmic H1N1), മെർസ്-സിഒവി(2012, MERS-CoV ) എബോള(2014, EBOLA), നിപ, സിക്ക   വൈറസുകൾ  ലോകത്തിനാകമാനം ഭീഷണിയായിത്തീർന്നു.  ഇത്തരം  രോഗഭീഷണികൾ ഉരുത്തിരിയുന്നതിൻറെ മൂലകാരണങ്ങൾ കണ്ടെത്തുന്നതിലൂടെ,  ഭാവിഭീഷണികളെ മുൻകൂട്ടി കണ്ടറിഞ്ഞ്,  അവയെ ഫലപ്രദമായി  നിയന്ത്രണത്തിലാക്കാനും നിർവീര്യപ്പെടുത്താനുമുള്ള  നടപടികൾ കൈക്കൊള്ളാൻ   ലോകാരോഗ്യസംഘടന തീരുമാനിച്ചു ,,.  ഈ പശ്ചാത്തലത്തിലാണ്, ഒരു കരുതൽ നടപടി എന്ന നിലക്ക്   മാരകരോഗങ്ങളുടെ മൂലപട്ടികയിൽ ഡിസീസ് എക്സ് എന്ന പേരു കൂടി ചേർക്കപ്പെട്ടത്,.

 വാക്സിനുകൾ 
രോഗങ്ങൾക്കെതിരായി   വിധ രാജ്യങ്ങളിൽ വിവിധ ലാബുകളിൽ നടക്കുന്ന പ്രതിരോധ ഗവേഷണങ്ങളെ  ആഗോളതലത്തിൽ കൂട്ടിയിണക്കാനായി ലോകാരോഗ്യസംഘടന സെപി     (CEPI, Coalition for Epidemic  Preparedeness Innovations) എന്ന കൂട്ടായ്മ രൂപീകരിച്ചു.  ഇതിൻറെ ഭാഗമായി   ലണ്ടനിലെ ഇംപീരിയൽ കോളെജിലെ ശാസ്ത്രജ്ഞർ, റാപിഡ് വാക് എന്ന പേരിൽ പുതിയൊരു വാക്സിൻ പദ്ധതിക്ക് ആരംഭമിട്ടു.  സ്വയമേവ പലമടങ്ങു പെരുകാൻ കഴിവുള്ള ആർ.എൻ.എ.യിൽ (self amplifying RNA അഥവാ  SaRNA) നിന്നാണ്  ഈ ഗവേഷകസംഘം വാക്സിൻ രൂപപ്പെടുത്തിയെടുക്കുക,.  

 അവലംബം 

വർഗ്ഗം:പകർച്ചവ്യാധികൾ
വർഗ്ഗം:വൈറസ് രോഗങ്ങൾ
വർഗ്ഗം:ലോകാരോഗ്യസംഘടന